
ΑΠΟΦΑΣΕΙΣ 

Αριθ.51744 _ 

Μεταβίβαση δικαιώματος υπογραφής «με εντολή 
Αναπληρωτή Υπουργού», στο Γενικό Γραμματέα 
Αντεγκληματικής Πολιτικής, στους Προϊσταμέ¬ 
νους οργανικών μονάδων της Γενικής Διεύθυν¬ 
σης Οικονομικών Υπηρεσιών Διοικητικής Υπο¬ 
στήριξης και Ηλεκτρονικής Διακυβέρνησης, στον 
Προϊστάμενο του Τμήματος Ποινικού Μητρώου 
και Απονομής Χάριτος της Κεντρικής Υπηρεσίας 
του Υπουργείου Δικαιοσύνης, Διαφάνειας και Αν¬ 
θρωπίνων Δικαιωμάτων, καθώς και στους Προ¬ 
ϊσταμένους των Ιατροδικαστικών Υπηρεσιών. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΔΙΚΑΙΟΣΥΝΗΣ ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις: 

α) των άρθρων 54 και 90 του Κώδικα Νομοθεσίας για 
την Κυβέρνηση και τα κυβερνητικά όργανα που κυρώ¬ 
θηκε με το άρθρο πρώτο του π.δ. 63/2005 (Α'98) «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα», όπως ισχύουν, 
β) του άρθρου 81 του ν. 1892/1990 (Α' 101) «Για τον 
εκσυγχρονισμό και την ανάπτυξη και άλλες διατάξεις», 
όπως ισχύει, 

γ) του ν. 3772/2009 (112 Α') «Μεταρρυθμίσεις στην 
οργάνωση της Ιατροδικαστικής Υπηρεσίας, στη θερα¬ 
πευτική μεταχείριση χρηστών ναρκωτικών ουσιών και 
άλλες διατάξεις», όπως ισχύει, 
δ) του ν. 4270/2014 (Α' 143) «Αρχές δημοσιονομικής 
διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις», 
όπως ισχύει. 

ε) του ν. 4412/2016 (ΑΊ47) «Δημόσιες Συμβάσεις 
Έργων, Προμηθειών και Υπηρεσιών (προσαρμογή στις 
οδηγίες 2014/24/ΕΕ και 2014/25/ΕΕ)», όπως ισχύει, 
στ) του π.δ. 96/ 2017 (ΑΊ 36) «Οργανισμός Υπουργεί¬ 
ου Δικαιοσύνης, Διαφάνειας και Ανθρωπίνων Δικαιωμά¬ 
των», όπως ισχύει, 

ζ) του π.δ. 73/2015 (ΑΊ 16) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών», 


η) της αριθ. Υ30/9-10-2015 (2183 Β') απόφασης του 
Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό Δικαιοσύνης, Διαφάνειας και Ανθρωπί¬ 
νων Δικαιωμάτων Δημήτριο Παπαγγελόπουλο». 

2. Την ανάγκη αποτελεσματικής και εύρυθμης λειτουρ¬ 
γίας των υπηρεσιών του Υπουργείου Δικαιοσύνης, Δια¬ 
φάνειας και Ανθρωπίνων Δικαιωμάτων και της ταχείας δι¬ 
εκπεραίωσης των υποθέσεων που ανατίθενται σε αυτές. 

3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Τη μεταβίβαση δικαιώματος υπογραφής «με εντολή 
Αναπληρωτή Υπουργού», στο Γενικό Γραμματέα Αντε- 
γκληματικής Πολιτικής, στους Προϊσταμένους οργα¬ 
νικών μονάδων της Γενικής Διεύθυνσης Οικονομικών 
Υπηρεσιών, Διοικητικής Υποστήριξης και Ηλεκτρονικής 
Διακυβέρνησης, στον Προϊστάμενο τουΤμήματος Ποι¬ 
νικού Μητρώου και Απονομής Χάριτος της Κεντρικής 
Υπηρεσίας του Υπουργείου Δικαιοσύνης, Διαφάνειας 
και Ανθρωπίνων Δικαιωμάτων, καθώς και στους Προϊ¬ 
σταμένους των Ιατροδικαστικών Υπηρεσιών. 

Άρθρο 1 

Μεταβιβάζουμε στο Γενικό Γραμματέα Αντεγκλημα- 
τικής Πολιτικής, το δικαίωμα να υπογράφει «με εντολή 
Αναπληρωτή Υπουργού» για: 

1 .Τα ερωτήματα με τα οποία παραπέμπονται για γνω¬ 
μοδότηση ή μελέτη υπηρεσιακά θέματα στο Γραφείο 
Νομικού Συμβούλου του Υπουργείου Δικαιοσύνης, Δια¬ 
φάνειας και Ανθρωπίνων Δικαιωμάτων ή άλλη Δημόσια 
Αρχή που έχει τέτοια αρμοδιότητα, που αφορούν τις 
Ιατροδικαστικές Υπηρεσίες και το προσωπικό τους. 

2. Τα έγγραφα με τα οποία ζητείται από τις αρμόδιες 
υπηρεσίες ή προτείνεται από το Υπουργείο Δικαιοσύνης, 
Διαφάνειας και Ανθρωπίνων Δικαιωμάτων ο ορισμός 
του προσωπικού των Ιατροδικαστικών Υπηρεσιών ως 
μελών σε συλλογικά όργανα ή ειδικές ομάδες εργασίας. 

3. Τις αποφάσεις προκήρυξης εκλογών αιρετών εκπρο¬ 
σώπων στο Υπηρεσιακό Συμβούλιο των Ιατροδικαστών. 

4. Τα ερωτήματα για επιλογή Προϊσταμένων των Ια¬ 
τροδικαστικών Υπηρεσιών. 

5. Τα ερωτήματα χορήγησης ηθικής αμοιβής στο προ¬ 
σωπικό των Ιατροδικαστικών Υπηρεσιών. 

Άρθρο 2 

Μεταβιβάζουμε στους Προϊσταμένους οργανικών 
μονάδων της Γενικής Διεύθυνσης Οικονομικών Υπηρε¬ 
σιών, Διοικητικής Υποστήριξης και Ηλεκτρονικής Δια¬ 
κυβέρνησης, το δικαίωμα να υπογράφουν «με εντολή 
Αναπληρωτή Υπουργού» ως εξής: 

Α. Στον Προϊστάμενο της Γενικής Διεύθυνσης Οικο¬ 
νομικών Υπηρεσιών, Διοικητικής Υποστήριξης και Ηλε¬ 
κτρονικής Διακυβέρνησης για: 

1. Τις αντικρούσεις των ασκουμένων αιτήσεων ακυ- 
ρώσεως ή προσφυγών ενώπιον του Συμβουλίου της Επι¬ 
κράτειας και των τακτικών Διοικητικών Δικαστηρίων από 
πολίτες και προσωπικό των Ιατροδικαστικών Υπηρεσιών. 

2. Τις απαντήσεις σε ερωτηματολόγια και ερωτήματα 
γενικά των οργάνων της Ευρωπαϊκής Ένωσης και άλλων 
Διεθνών Οργανισμών καθώς και τις θέσεις επί θεμάτων 
δημοσίου και ιδιωτικού δικαίου, εφόσον τα στοιχεία δεν 
ανάγονται σε επίπεδα γενικότερης κυβερνητικής πολι¬ 
τικής και αφορούν θέματα Ιατροδικαστικών Υπηρεσιών 
για τα οποία ήδη έχουν δοθεί λύσεις. 

3. Ταερωτήματαγιατη μονιμοποίηση του τακτικού και 
την κατάταξη του με σχέση εργασίας ιδιωτικού δικαίου 
αορίστου χρόνου προσωπικού των Ιατροδικαστικών 
Υπηρεσιών. 

4. Τα ερωτήματα για τη χορήγηση άδειας άσκησης 
ιδιωτικού έργου ή εργασίας με αμοιβή, καθώς και οι 
αποφάσεις χορήγησης άδειας εργασίας ως ωρομισθίων 
καθηγητών σε Α.Ε.Ι. καιΤ.Ε.Ι. στο προσωπικό των Ιατρο¬ 
δικαστικών Υπηρεσιών. 

5. Τις αποφάσεις για πραγματοποίηση εκπαιδευτικών 
προγραμμάτων που αφορούν το προσωπικό των Ιατρο¬ 
δικαστικών Υπηρεσιών. 

6. Τα ερωτήματα ανάθεσης καθηκόντων άλλων κλά¬ 
δων ή ειδικοτήτων στους υπαλλήλους των Ιατροδικα¬ 
στικών Υπηρεσιών. 

7. Τα ερωτήματα χορήγησηςτων εκπαιδευτικών αδει¬ 
ών και των αδειών άνευ αποδοχών πέραν του μηνάς 
στους Προϊσταμένους των Ιατροδικαστικών Υπηρεσιών. 

8. Τα ερωτήματα για τη βαθμολογική ένταξη των υπαλ¬ 
λήλων των Ιατροδικαστικών Υπηρεσιών. 

9. Τις προτάσεις για πραγματοποίηση διυπουργικών 
εκπαιδευτικών προγραμμάτων για το προσωπικό των 
Ιατροδικαστικών Υπηρεσιών. 

10. Τα έγγραφα προς το Γενικό Λογιστήριο του Κρά¬ 
τους, για την έκδοση της κατά το Σύνταγμα προβλεπό- 
μενης έκθεσης επί νομοσχεδίων και τροπολογιών που 
αφορούν τις Ιατροδικαστικές Υπηρεσίες. 

11 .Τα έγγραφα προς συναρμόδια Υπουργεία για συνυ- 
πογραφή σχεδίων νόμων και τροπολογιών που αφορούν 
τις Ιατροδικαστικές Υπηρεσίες. 

12. Τα ενημερωτικά σημειώματα επί ερωτήσεων και 
αναφορών στο πλαίσιο του κοινοβουλευτικού ελέγχου 
που αφορούν Ιατροδικαστικές Υπηρεσίες. 

Β. Στον Προϊστάμενο Διεύθυνσης Ανθρώπινου Δυνα¬ 
μικού και Διοικητικής Υποστήριξης για: 

1. Τα διαβιβαστικά έγγραφα προς το Συμβούλιο της 
Επικράτειας των αιτήσεων ακυρώσεως ή ανακοπών κατά 
των αποφάσεων ανεξάρτητων Αρχών που αφορούν Ια¬ 
τροδικαστικές Υπηρεσίες. 


2. Την αλληλογραφία με άλλες Διευθύνσεις και Υπη- 
ρεσίεςτου Υπουργείου Δικαιοσύνης, Διαφάνειας και Αν¬ 
θρωπίνων Δικαιωμάτων, καθώς και με άλλες υπηρεσίες ή 
φορείς του δημόσιου τομέα για θέματα Ιατροδικαστικών 
Υπηρεσιών. 

3. Την έγκριση χορήγησης αντιγράφων που αφορούν 
τις Ιατροδικαστικές από τα τηρούμενα στο αρχείο πρω¬ 
τότυπα εμπιστευτικά έγγραφα και την επικύρωση αυτών. 

4. Τα έγγραφα με τα οποία δίδονται απαντήσεις σε 
αιτήσεις, υπομνήματα, αναφορές ή παράπονα πολιτών 
και υπαλλήλων ή διαβιβάζονται τα ανωτέρω σε άλλες 
υπηρεσίες λόγω αρμοδιότητας. 

5. Τα έγγραφα παραπομπής των μη προακτέων υπαλ¬ 
λήλων των Ιατροδικαστικών Υπηρεσιών στο αρμόδιο 
Υπηρεσιακό Συμβούλιο για την εκ νέου κρίση αυτών. 

6. Τα ερωτήματα προαγωγής σε ενιαίους βαθμούς των 
υπαλλήλων των Ιατροδικαστικών Υπηρεσιών. 

7. Τα ερωτήματα για δυνητική θέση σε αργία και δι¬ 
αθεσιμότητα λόγω ασθένειας του προσωπικού των 
Ιατροδικαστικών Υπηρεσιών, καθώς και τα ερωτήματα 
επαναφοράς αυτών. 

8. Τις διαπιστωτικές πράξεις αυτοδίκαιης έκπτωσης 
λόγω ποινικής καταδίκης ή λόγω απώλειας της ιθαγέ¬ 
νειας και τις πράξεις επαναφοράς στην υπηρεσία λόγω 
απονομής χάριτος του προσωπικού των Ιατροδικαστι¬ 
κών Υπηρεσιών. 

9. Τις καταστάσεις του άρθρου 88 του ν. 3528/2007 του 
προσωπικού των Ιατροδικαστικών Υπηρεσιών. 

10. Τα ερωτήματα και τις αποφάσεις χορήγησης των 
εκπαιδευτικών αδειών και των αδειών άνευ αποδοχών 
πέραν του μηνός στους Προϊσταμένους Τμημάτων και 
στο προσωπικό των Ιατροδικαστικών Υπηρεσιών. 

11. Τα δελτία ατομικής και υπηρεσιακής κατάστασης 
(ΔΑΥΚ), σε έντυπη και ηλεκτρονική μορφή του προσω¬ 
πικού των Ιατροδικαστικών Υπηρεσιών. 

12. Τις εντολές και εγκρίσεις για τη μετακίνηση του 
προσωπικού των Ιατροδικαστικών Υπηρεσιών εκτός 
έδρας στο εσωτερικό της χώρας, καθώς και την έγκριση 
μετακίνησης των ανωτέρω καθ' υπέρβαση των εκάστοτε 
καθοριζομένων ημερών κάθε κατηγορίας. 

13. Τα αναλυτικά προγράμματα διδασκαλίας εγκρι- 
θέντων εκπαιδευτικών προγραμμάτων και σεμιναρίων 
που αφορούν το προσωπικό των Ιατροδικαστικών Υπη¬ 
ρεσιών. 

14. Τις αποφάσεις τοποθέτησης σπουδαστών για πρα¬ 
κτική άσκηση ή έρευνα στις Ιατροδικαστικές Υπηρεσίες. 

15. Τα έγγραφα με τα οποία δίδονται πληροφορίες 
και στοιχεία προς το Ελεγκτικό Συνέδριο, τα Πολιτικά 
και τακτικά Διοικητικά Δικαστήρια για την εκδίκαση 
προσφυγών ή αγωγών αποζημίωσης προσωπικού των 
Ιατροδικαστικών Υπηρεσιών εν ενεργεία ή μη στην υπη¬ 
ρεσία ή πολιτών. 

16. Τα διαβιβαστικά έγγραφα προς το Συμβούλιο της 
Επικράτειας για επεξεργασία των προεδρικών διαταγμά¬ 
των που αφορούν Ιατροδικαστικές Υπηρεσίες. 

17. Τον συντονισμό και την παρακολούθηση των αιτη¬ 
μάτων συμμετοχής των υπαλλήλων των Ιατροδικαστικών 
Υπηρεσιών σε προγράμματα εισαγωγικής εκπαίδευσης. 

18. Την έγκριση συμμετοχής του προσωπικού των Ια- 

τροδικαστικών Υπηρεσιών σε συνέδρια και σεμινάρια 
χωρίς εκπαιδευτική άδεια στο εσωτερικό. 

19. Τις πράξεις για την υπερωριακή απασχόληση του 
προσωπικού των Ιατροδικαστικών Υπηρεσιών. 

20. Τα έγγραφα με τα οποία ζητούνται απόψεις από 
άλλες Δημόσιες Υπηρεσίες για θέματα Ιατροδικαστικών 
Υπηρεσιών, καθώς και τα έγγραφα με τα οποία δίδονται 
απαντήσεις σε ερωτήματα Υπηρεσιών ή Νομικών Προ¬ 
σώπων, εφόσον είναι νομολογιακά λυμένα. 

Γ. Στον Προϊστάμενο του Τμήματος Διοίκησης και 
Εκπαίδευσης Ανθρώπινου Δυναμικού της Διεύθυνσης 
Ανθρώπινου Δυναμικού και Διοικητικής Υποστήριξης 
της ίδιας Γενικής Διεύθυνσης για: 

1. Τα έγγραφα με τα οποία γνωστοποιούνται στο προ¬ 
σωπικό των Ιατροδικαστικών Υπηρεσιών εκπαιδευτικά 
και επιμορφωτικά προγράμματα υπηρεσιών του Δημο¬ 
σίου ή άλλου φορέα του δημόσιου τομέα. 

2. Τα ερωτήματα αναγνώρισης προϋπηρεσίας για τη 
μισθολογική εξέλιξη του προσωπικού των Ιατροδικα¬ 
στικών Υπηρεσιών. 

3. Τα ερωτήματα για τη συνάφεια μεταπτυχιακού τίτ¬ 
λου σπουδών και διδακτορικού διπλώματος στο προ¬ 
σωπικό των Ιατροδικαστικών Υπηρεσιών. 

4. Τα προπαρασκευαστικά, υπομνηστικά, διαβιβαστικά 
και τα έγγραφα που αφορούν υποθέσεις των Ιατροδικα¬ 
στικών Υπηρεσιών για τις οποίες δεν απαιτείται ιδιαίτερη 
αποφασιστική αρμοδιότητα. 

5. Τα έγγραφα με τα οποία δίδονται απαντήσεις και 
πληροφορίες σε θέματα τα οποία έχουν ήδη επιλυθεί με 
προηγούμενες εγκυκλίους ή έγγραφα του Υπουργού και 
του Αναπληρωτή Υπουργού Δικαιοσύνης, Διαφάνειας και 
Ανθρωπίνων Δικαιωμάτων και του Γενικού Γραμματέα 
Αντεγκληματικής Πολιτικής ή του Προϊσταμένου Γενι¬ 
κής Διεύθυνσης και Διεύθυνσης, εκτός των περιπτώσε¬ 
ων επανεξέτασης αιτήσεων, υπομνημάτων, αναφορών 
ή καταγγελιών πολιτών κατά ενεργειών ή απαντήσεων 
των ανωτέρω. 

6. Τα διαδικαστικού περιεχομένου έγγραφα που αφο¬ 
ρούν συμπλήρωση στοιχείων αλληλογραφίας καθώς και 
τα έγγραφα επιστροφής αναφορών που δεν υποβλήθη¬ 
καν ιεραρχικά αρμοδίως. 

7. Τις περιλήψεις αποφάσεων ή διαταγμάτων που απο- 
στέλλονται στο Εθνικό Τυπογραφείο για δημοσίευση 
στην Εφημερίδα της Κυβερνήσεως. 

8. Τα έγγραφα παραπομπής στις Υγειονομικές Επιτρο¬ 
πές των Προϊσταμένων των Ιατροδικαστικών Υπηρεσιών. 

9. Τα έγγραφα με τα οποία δίδονται απαντήσεις σε 
αναφορές και αιτήσεις πολιτών, υπαλλήλων και σε έγ¬ 
γραφα υπηρεσιών, σχετικά με θέματα Ιατροδικαστικών 
Υπηρεσιών για τα οποία έχει λάβει θέση η υπηρεσία, 
καθώς και αυτά με τα οποία ζητούνται διευκρινίσεις ή 
συμπληρωματικά στοιχεία σχετικά με υποβληθείσες 
αιτήσεις. 

10. Τα πιστοποιητικά ή βεβαιώσεις που εκδίδονται 
μετά από αίτηση του ίδιου του ενδιαφερομένου για θέ¬ 
ματα που μπορούν να πιστοποιηθούν ή βεβαιωθούν από 
τα τηρούμενα στην υπηρεσία τους στοιχεία. 

11. Τα έγγραφα με τα οποία δίδονται απαντήσεις σε 


άλλες υπηρεσίες σχετικά με στατιστικά στοιχεία και αντί¬ 
γραφα υποθέσεων. 

12. Τα έγγραφα με τα οποία κοινοποιούνται οι κατα¬ 
στάσεις του άρθρου 88 του ν. 3528/2007. 

13. Τα έγγραφα, με τα οποία διαβιβάζονται προς το 
αρμόδιο υπηρεσιακό συμβούλιο ενστάσεις ή προσφυγές 
του προσωπικού των Ιατροδικαστικών Υπηρεσιών, κατά 
καταστάσεων του άρθρου 88 του ν. 3528/2007 ή απο¬ 
φάσεων υπηρεσιακών συμβουλίων καθώς και ενστάσεις 
κατά εκθέσεων αξιολόγησης ουσιαστικών προσόντων 
και κατά πινάκων προακτέων. 

14. Τη βεβαίωση του γνήσιου της υπογραφής του προ¬ 
σωπικού των Ιατροδικαστικών Υπηρεσιών. 

15. Τα έγγραφα με τα οποία διαβιβάζονται ζητηθέντα 
αντίγραφα από τα φυλασσόμενα στο Γενικό Αρχείο του 
Υπουργείου πρωτότυπα αδιαβάθμητα έγγραφα που 
αφορούν Ιατροδικαστικές Υπηρεσίες. 

16. Τα έγγραφα μετά οποία ανακοινώνονται, κοινοποι¬ 
ούνται ή εκτελούνται προεδρικά διατάγματα ή υπουργι¬ 
κές αποφάσεις που αφορούν Ιατροδικαστικές Υπηρεσίες. 

17. Τα έγγραφα με τα οποία αποστέλλονται στην Υπη¬ 
ρεσία Συντάξεων δικαιολογητικά για συνταξιοδότηση 
του προσωπικού των Ιατροδικαστικών Υπηρεσιών. 

18. Τα αντίγραφα των νόμων που αποστέλλονται στο 
Εθνικό Τυπογραφείο για δημοσίευση στην Εφημερίδα 
της Κυβερνήσεως. 

19. Τα έγγραφα επίδοσης ή επιστροφής δικογράφων 
προς τις δικαστικές αρχές, ημεδαπές και αλλοδαπές. 

20. Τα έγγραφα προς το Υπουργείο Εξωτερικών για 
επίδοση δικογράφων μέσω του Υπουργείου αυτού. 

21. Τα έγγραφα με τα οποία δίδονται στοιχεία για τη 
συμπλήρωση δικογραφιών. 

22. Τα έγγραφα μετά οποία δίδονται ή ζητούνται πλη¬ 
ροφορίες σχετικώς με τις διαδικασίες και την πορεία προ¬ 
γραμμάτων που αφορούν τις Ιατροδικαστικές Υπηρεσίες. 

23. Τα έγγραφα με τα οποία διαβιβάζονται στους συ- 
ναρμόδιους φορείς εκθέσεις των εκπροσώπων σε συ¬ 
ναντήσεις εθνικών σημείων επαφής για την κατάρτιση, 
υλοποίηση ή αξιολόγηση προγραμμάτων των Ιατροδι¬ 
καστικών Υπηρεσιών. 

24. Τα έγγραφα προς το προσωπικό ή ιδιώτες με τα 
οποία ζητούνται διευκρινίσεις ή συμπληρωματικά στοι¬ 
χεία για υποβληθείσες αιτήσεις. 

25. Την υπογραφή ακριβούς αντιγράφου των εκδιδό- 
μενων από το Τμήμα εγγράφων και πράξεων. 

Άρθρο 3 

Μεταβιβάζουμε στον ΠροϊστάμενοτουΤμήματος Ποι¬ 
νικού Μητρώου και Απονομής Χάριτος της Διεύθυνσης 
Νομοθετικού Έργου, Διεθνών Νομικών Σχέσεων και Δι¬ 
εθνούς Δικαστικής Συνεργασίας της Γενικής Διεύθυνσης 
Διοίκησης Δικαιοσύνης, Διεθνών Νομικών Σχέσεων και 
Ανθρωπίνων Δικαιωμάτων, το δικαίωμα να υπογράφει 
«με εντολή Αναπληρωτή Υπουργού» για: 

Την έκδοση αντιγράφων ποινικού μητρώου γενικής και 
δικαστικής χρήσης για τα πρόσωπα που έχουν γεννηθεί 
στην αλλοδαπή ή είναι άγνωστος ο τόπος γέννησής τους 
κατά βεβαίωση των αρμόδιων αρχών. 

Άρθρο 4 

Μεταβιβάζουμε στους Προϊσταμένους των Ιατροδι¬ 
καστικών Υπηρεσιών, το δικαίωμα να υπογράφουν «με 
εντολή Αναπληρωτή Υπουργού» για: 

1. Τα έγγραφα παραπομπής στις Πρωτοβάθμιες Υγει¬ 
ονομικές Επιτροπές των Προϊσταμένων Τμημάτων και 
του προσωπικού της Υπηρεσίας της οποίας προΐστανται. 

2. Την υπογραφή συνεργασίας των Συμφωνητικών συ¬ 
νεργασίας στο πλαίσιο προγραμμάτων για απόκτηση 
εργασιακής εμπειρίας ανέργων του ΟΑΕΔ στις υπηρεσίες 
στις οποίες προΐστανται. 

3. Την ανάδειξη προμηθευτών σε πετρελαιοειδή για τις 
ανάγκες της υπηρεσίας της οποίας προΐστανται. 

Άρθρο 5 

1. Η κατά τα προηγούμενα άρθρα, μεταβίβαση δικαιώ¬ 
ματος υπογραφής «με εντολή Αναπληρωτή Υπουργού» 
ασκείται παράλληλα από τον Αναπληρωτή Υπουργό. 

2. Η κατά τα προηγούμενα άρθρα μεταβίβαση δικαιώ¬ 
ματος υπογραφής «με εντολή Αναπληρωτή Υπουργού» 
στους Προϊσταμένους οργανικών μονάδων της Γενικής 
Διεύθυνσης Οικονομικών Υπηρεσιών Διοικητικής Υπο¬ 


στήριξης και Ηλεκτρονικής Διακυβέρνησης, στον Προ¬ 
ϊστάμενο του Τμήματος Ποινικού Μητρώου και Απονο¬ 
μής Χάριτος της Κεντρικής Υπηρεσίας του Υπουργείου 
Δικαιοσύνης, Διαφάνειας και Ανθρωπίνων Δικαιωμάτων, 
καθώς και στους Προϊσταμένους των Ιατροδικαστικών 
Υπηρεσιών, ισχύει, σε περίπτωση έλλειψης, απουσίας ή 
κωλύματος τους ή ασυμβίβαστου, και για τους νόμιμους 
αναπληρωτές αυτών. 

Άρθρο 6 

1. Η απόφαση αυτή ισχύει από την ημερομηνία δημο¬ 
σίευσής της στην Εφημερίδα της Κυβερνήσεως. 

2. Από την ημερομηνία έναρξης ισχύος της παρού¬ 
σας απόφασης καταργείται κάθε προγενέστερη ρύθμιση 
που αφορά σε θέματα που ρυθμίζονται με την παρούσα 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 2018 

Ο Αναπληρωτής Υπουργός 

ΔΗΜΗΤΡΙΟΣ ΠΑΠΑΓΓΕΛΟΠΟΥΛΟΣ 

